**Ministru kabineta noteikumu projekta „Grozījumi Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Sagatavotais MK noteikumu projekts paredz, ka:  1) Valsts vides dienests ir Eiropas Komisijas 2011. gada 25. februāra Regulas (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr. 142/2011) 6. panta 8. punktā minētā par vides jautājumiem atbildīgā kompetentā iestāde, kas sniedz apstiprinājumu par atbilstību regulā 2017/1262 noteiktām prasībām iekārtai, kurā par kurināmo izmanto lauksaimniecības dzīvnieku kūtsmēslus;  2) blakusproduktu apritē iesaistītā persona Latvijas teritorijā un uz Eiropas Savienības dalībvalstīm transportējamiem blakusproduktiem nodrošina tirdzniecības dokumentu atbilstoši Regulas Nr. 142/2011 17. pantā noteiktajām prasībām, tāpēc ir svītrojams noteikumu 20.punkts un 1.pielikums. Prasība stāsies spēkā 2019. gada 31. decembrī;  3) izdarāmi redakcionāli precizējumi (svītrots 20. punktu un 1.pielikums jāpapildina ar nosacījumiem par fizisko personu datu apstrādi). |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 42.1 panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2012. gada 17. aprīļa noteikumi Nr.275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumi Nr.275).  Komisijas 2017. gada 12. jūlija Regula (ES) 2017/1262, ar ko Regulu (ES) Nr. 142/2011 groza attiecībā uz lauksaimniecības dzīvnieku kūtsmēsliem, kurus izmanto par kurināmo dedzināšanas iekārtās, (turpmāk – Regula 2017/1262) reglamentē visu veidu lauksaimniecības dzīvnieku kūtsmēslu izmantošanu par kurināmo. Lauksaimniecības dzīvnieku kūtsmēsli ir ilgtspējīgs dedzināšanas iekārtu kurināmā avots, ja vien dedzināšanas process atbilst konkrētām prasībām, kuru mērķis ir efektīvi samazināt nelabvēlīgo ietekmi uz dzīvnieku un cilvēku veselību un vidi, kādu rada kūtsmēslu izmantošana par kurināmo.  Ar Regulas 2017/1262 1. pantu Regulas Nr. 142/2011 6. panta 8. punkts izteikts jaunā redakcijā.  Noteikumi Nr.275 izdoti, pamatojoties uz Veterinārmedicīnas likumā noteikto, tāpēc noteikumu projektā tiek lietots Veterinārmedicīnas likuma termins “dzīvnieku izcelsmes blakusproduktu apritē iesaistītā persona”. Blakusproduktu apritē iesaistītā persona ir fiziska vai juridiska persona, kuras darbību atzinis vai reģistrējis Pārtikas un veterinārais dienests (turpmāk – PVD) saskaņā ar prasībām, kas noteiktas Eiropas Parlamenta un Padomes 2009. gada 21. oktobra Regulā Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (turpmāk – regula Nr. 1069/2009) un Regulā Nr. 142/2011. Regulas Nr. 1069/2009 3. pantā minētās definīcijas “uzņēmējs” (angļu valodā “operator”) apraksts atbilst Veterinārmedicīnas likumā lietotajam terminam.  Noteikumu Nr.275 3.punktā noteikts, ka PVD veic Regulās Nr. 1069/2009 un Nr. 142/2011 noteiktās kompetentās iestādes funkcijas un šajās regulās noteiktās oficiālās kontroles, tostarp oficiālās kontroles, monitoringa datu verifikāciju un monitoringa rezultātu uzraudzību dedzināšanas iekārtās, kurās par kurināmo izmanto lauksaimniecības dzīvnieku kūtsmēslus. Ja šāda dedzināšanas iekārta neatbilst Regulas Nr. 142/2011 prasībām, kā arī netiek nodrošināta atbilstība regulā minētajām emisijas robežvērtībām, blakusproduktu apritē iesaistītā persona nekavējoties informē kompetento iestādi (PVD) un īsteno vajadzīgos pasākumus, lai pēc iespējas īsākā laikā nodrošinātu atbilstības atjaunošanu. Ja atbilstību nevar atjaunot, kompetentā iestāde (PVD) aptur iekārtas darbību un atsauc tās atzīšanu.Regulas Nr. 142/2011 XVI pielikuma 12. iedaļā noteikts, ka kompetentā iestāde (PVD) veic dokumentu pārbaudes par III pielikuma V nodaļā minētajām apstiprinātajām iekārtām saskaņā ar 6. panta 7. un 8. punktā paredzētajām procedūrām. Attiecībā uz Valsts vides dienestu (turpmāk – VVD) noteikumu projekts nosaka, ka VVD ir Regulas Nr. 142/2011 6. panta 8. punktā minētā par vides jautājumiem atbildīgā kompetentā iestāde, kas sniedz blakusproduktu apritē iesaistītajai personai (operatoram) apstiprinājumu par atbilstību Regulas Nr. 142/2011 III pielikuma V nodaļas B daļas 3., 4. un 5. punktā noteiktajām prasībām un piemēros C daļas 4.punktā noteiktās atkāpes un pārejas periodu.  Regulas Nr. 142/2011 6. panta 8. punktā noteikts, ka papildus šā panta 7. punktā minētajiem nosacījumiem attiecas vēl šādi noteikumi:  a) pieteikumā, ko blakusproduktu apritē iesaistītā persona ir iesniegusi kompetentajai iestādei (PVD) saskaņā ar Regulas 1069/2009 24. panta 1. punkta “d” apakšpunktu, jāietver par vides jautājumiem atbildīgās kompetentās iestādes (VVD) vai dalībvalsts kompetento iestāžu pilnvarotas profesionālas organizācijas apstiprināti pierādījumi par to, ka dedzināšanas iekārta, kurā par kurināmo izmanto lauksaimniecības dzīvnieku kūtsmēslus, pilnībā atbilst prasībām, kas noteiktas šīs regulas III pielikuma V nodaļas B daļas 3., 4. un 5. punktā, un jānorāda, vai tiek vai netiek piešķirtas C daļas 4.punktā noteiktās atkāpes un pārejas periods;  b) Regulas Nr. 1069/2009 44. pantā paredzētā apstiprināšanas (atzīšanas) procedūra (PVD kompetence) tiek pabeigta tikai tad, ja dedzināšanas iekārtas ekspluatācijas pirmo sešu mēnešu laikā ir veiktas vismaz divas secīgas pārbaudes, no kurām viena ir bez iepriekšēja paziņojuma un kurās ietilpst par vides jautājumiem atbildīgās kompetentās iestādes (VVD kompetence) nepieciešamie temperatūras un emisiju mērījumi. Pilnīgu apstiprinājumu (atzīšanu) var piešķirt (PVD kompetence) tad, ja šo pārbaužu rezultāti liecina par atbilstību šīs regulas III pielikuma V nodaļas B daļas 3., 4. un 5. punkta prasībām un attiecīgos gadījumos minētās nodaļas C daļas 4. punkta prasībām.  Eiropas Parlamenta un Padomes 2015. gada 25. novembra Direktīva (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (turpmāk – Direktīva 2015/2193) un Ministru kabineta 2017. gada 12. decembra noteikumi Nr. 736 “Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām” neparedz Valsts vides dienestam noteikt citas prasības, kas blakusproduktu apritē iesaistītai personai ir jāievēro, kā vien Regulā 2017/1262 noteiktās.  Blakusproduktu apritē iesaistītai personai, kam pieder dedzināšanas iekārta, kurā par kurināmo izmanto lauksaimniecības dzīvnieku kūtsmēslus, ir jāsaņem apstiprinājums no VVD, jo Ministru kabineta 2004. gada 23. novembra noteikumos Nr.962 “Valsts vides dienesta nolikums” noteikts, ka VVD darbības mērķis ir nodrošināt, lai tiktu ievērotas normatīvo aktu prasības vides aizsardzības jomā, un VVD veic vides aizsardzību regulējošajos normatīvajos aktos noteiktos uzdevumus, kā arī kontrolē normatīvajos aktos par dabas aizsardzību, piesārņojošo vielu emisiju vidē, noteikto prasību ievērošanu. Ņemot vērā minēto, noteikumos Nr. 275 jānosaka:  1) ka VVD sniedz apstiprinājumu arī par tādu dedzināšanas iekārtu atbilstību, kurās par kurināmo izmanto lauksaimniecības dzīvnieku kūtsmēslus (3.1 punkts),  2) prasības attiecībā uz dedzināšanas iekārtām, kurās par kurināmo izmanto kūtsmēslus, un apstiprinājuma par atbilstību prasībām saņemšanas kārtība (VII nodaļa).  Noteikumu projektā (VII nodaļas 41. punktā) ir noteikts, ka izdevumus par regulas Nr. 142/2011 6. panta 8. punkta “b” apakšpunktā minēto emisiju un temperatūras mērījumiem sedz blakusproduktu apritē iesaistītā persona.  Noteikumu projektā (VII nodaļas 42. punktā) ir noteikts, ka VVD pārbauda šo noteikumu 3.1 punktā minēto iekārtu atbilstību regulas 142/2011 III pielikuma V nodaļas B daļas 3., 4. un 5. punktā un C daļas 4.punktā noteiktajām prasībām un pieņem vienu no šādiem lēmumiem:  1) par apstiprinājuma izsniegšanu, ja šo noteikumu 3.1 punktā minētā iekārta atbilst regulā Nr. 142/2011 III pielikuma V nodaļas B daļas 3., 4. un 5. punktā un C daļas 4. punktā noteiktajām prasībām;  2) par atteikumu izsniegt apstiprinājumu, ja šo noteikumu 3.1 punktā minētā iekārta neatbilst regulā Nr. 142/2011 III pielikuma V nodaļas B daļas 3., 4. un 5. punktā un C daļas 4.punktā noteiktajām prasībām.  Lēmumā iekļautā apstiprinājuma tekstā norāda informāciju, ka noteikumu 3.1 punktā minētā iekārta atbilst regulas Nr. 142/2011 III pielikuma V nodaļas B daļas 3., 4. un 5. punktā un C daļas 4.punktā noteiktajām prasībām.  Lēmums ir jāpaziņo blakusproduktu apritē iesaistītajai personai Administratīvā procesa likumā noteiktajā kārtībā. Administratīvā akta apstrīdēšanas kārtība ir noteikta Administratīvā procesa likumā (77., 77.1, 79. pants) un Ministru kabineta 2004. gada 23. novembra noteikumos Nr.962 “Valsts vides dienesta nolikums” (15., 16., 16.1 punkts).  Informācija par EK dalībvalstīs apstiprinātiem (atzītiem) un reģistrētiem dzīvnieku izcelsmes blakusproduktu pārstrādes un likvidēšanas uzņēmumiem un iekārtām ir pieejama <https://ec.europa.eu/food/safety/animal-by-products/approved-establishments_en>.  Zemkopības ministrija lūdza visām EK dalībvalstīm sniegt informāciju par tajās apstiprinātām (atzītām) dedzināšanas iekārtām, kurās par kurināmo izmanto kūtsmēslus. EK dalībvalstis sniedza šādu informāciju par apstiprinātajām (atzītajām) dedzināšanas iekārtām, kurās par kurināmo izmanto kūtsmēslus:  Horvātijā – 1 iekārta,  Itālijā – 1 iekārta,  Nīderlandē – 1 iekārta,  Dānijā – 1 iekārta,  Rumānijā – 7 iekārtas,  Slovākijā – 1 iekārta,  Lielbritānijā – 10 iekārtas.  Šobrīd blakusproduktu apritē iesaistītās personas, pārvadājot Latvijas teritorijā transportējamus blakusproduktus, nodrošina pievienotu dzīvnieku izcelsmes blakusproduktu un pārstrādātu produktu pavaddokumentu atbilstoši noteikumu Nr.275 19.2. apakšpunktā un 1.pielikumā noteiktajām prasībām (papīra formā vai elektronisku), bet blakusproduktiem, ko transportē no Latvijas teritorijas uz Eiropas Savienības dalībvalstīm, – tirdzniecības dokumentu atbilstoši Regulas 142/2011 17. pantā noteiktajām prasībām. Lai samazinātu administratīvo slogu un dažādu formu (ar atšķirīgām prasībām) dokumentu aizpildīšanu, nepieciešams noteikt, ka Latvijas teritorijā un no Latvijas teritorijas uz Eiropas Savienības dalībvalstīm transportējamu blakusproduktu apritē iesaistītā persona nodrošina tirdzniecības dokumentu atbilstoši Regulas 142/2011 17. pantā noteiktām prasībām. Šāda prasība stāsies spēkā 2019. gada 1. jūlijā.  Tā kā bīstamo kravu apriti reglamentē Bīstamo kravu aprites likums un Eiropas valstu nolīgums par bīstamo kravu starptautiskajiem pārvadājumiem ar autotransportu (ADR) un tajos ir noteiktas prasības dzīvnieku izcelsmes infekciozo vielu saturošu kravu apritei, ir lietderīgi svītrot noteikumu Nr.275 20. punktu, jo dzīvnieku izcelsmes blakusproduktu apriti reglamentē:  1) Eiropas Parlamenta un Padomes 2009. gada 21. oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (Dzīvnieku izcelsmes blakusproduktu regula);  2) Regula 142/2011.  Saskaņā ar Ministru kabineta 2018. gada 6. marta sēdes protokollēmuma 3.punktu (prot. Nr. 14 40. § „Likumprojekts „Personas datu apstrādes likums””) noteikumi Nr.275 ir jāpapildina ar nosacījumiem par fizisko personu datu apstrādi.  Ievērojot minēto, ir sagatavoti Ministru kabineta noteikumi „Grozījumi Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumu projekts), kas paredz, ka:  1) Valsts vides dienests ir Regulas Nr. 142/2011 6. panta 8. punktā minētā par vides jautājumiem atbildīgā kompetentā iestāde, kas sniedz apstiprinājumu par atbilstību prasībām;  2) blakusproduktu apritē iesaistītā persona Latvijas teritorijā un uz Eiropas Savienības dalībvalstīm transportējamiem blakusproduktiem nodrošina tirdzniecības dokumentu atbilstoši Regulas Nr. 142/2011 17. pantā noteiktajām prasībām, tāpēc ir svītrojams noteikumu 20.punkts un 1.pielikums. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz Pārtikas un veterināro dienestu, Valsts vides dienestu un blakusproduktu apritē iesaistītām personām. Latvijā 2019. gada 1. janvārī PVD bija reģistrētas vai atzītas 642 blakusproduktu apritē iesaistītas personas, bet nav reģistrētas vai atzītas dedzināšanas iekārtas, kurās par kurināmo izmanto kūtsmēslus. |
| 2. | Tiesiskā regulējuma ietekme uz tautsaimniecību un administratīvo slogu | Regulējums tieši un būtiski neietekmē uzņēmējdarbības vidi – mazos un vidējos uzņēmumus, mikrouzņēmumus un jaunveidotus uzņēmumus, ne arī konkurenci dzīvnieku izcelsmes blakusproduktu aprites jomā, vidi un nevalstisko organizāciju darbību, tāpēc uz šīm jomām tas nav attiecināms. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. Sabiedrības mērķgrupām noteikumu projekta tiesiskais regulējums nemaina tiesības un pienākumus. |
| 4. | Atbilstības izmaksu monetārs novērtējums | Noteikumu projekts paredz prasību blakusproduktu apritē iesaistītai personai blakusproduktiem, ko transportē Latvijas teritorijā un uz Eiropas Savienības dalībvalstīm, nodrošināt tirdzniecības dokumentu atbilstoši Regulas Nr. 142/2011 17. pantā noteiktām prasībām. No noteikumu projektā ietvertā regulējuma jaunas atbilstības izmaksas neveidosies, bet saistībā ar noteikumu projektā paredzēto tikai vienas formas tirdzniecības dokumenta nodrošināšanu administratīvās izmaksas varētu pat samazināties, jo noteikumu projektā minētajam subjektu lokam saskaņā ar spēkā esošo noteikumu Nr.275 prasībām arī pašlaik ir noteikts pienākums blakusproduktiem, ko transportē no Latvijas teritorijas uz Eiropas Savienības dalībvalstīm, nodrošināt tirdzniecības dokumentu atbilstoši Regulas Nr. 142/2011 17. pantā noteiktajām prasībām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Komisijas 2017. gada 12. jūlija Regula (ES) 2017/1262, ar ko Regulu (ES) Nr. 142/2011 groza attiecībā uz lauksaimniecības dzīvnieku kūtsmēsliem, kurus izmanto par kurināmo dedzināšanas iekārtās | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Regula 2017/1262 | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas 2017/1262 1. pants | | 1. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai biedrībām „Lauksaimnieku organizāciju sadarbības padome” un “Zemnieku Saeima”. Sabiedrībai bija iespēja iepazīties ar noteikumu projektu Zemkopības ministrijas tīmekļa vietnē [www.zm.gov.lv](http://www.zm.gov.lv) un rakstiski paust viedokli. |
| 3. | Sabiedrības līdzdalības rezultāti | Noteikumu projekts ir saskaņots ar biedrību „Lauksaimnieku organizāciju sadarbības padome” un “Zemnieku Saeima”, un tās atbalsta tā tālāko virzību.  Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta un Valsts vides dienesta funkcijas un uzdevumus. |
| 3. | Cita informācija | Nav. |

Zemkopības ministrs K. Gerhards

Tora 67027620

[Aija.tora@zm.gov.lv](mailto:Aija.tora@zm.gov.lv)